ՀԱՊՀ Երևանի ավագ դպրոց

Հայաստանի ազգային պոլիտեխնիկական համալսարանի (ՀԱՊՀ) Երևանի ավագ դպրոց (նախկին՝ ՀՊՃՀ հենակետային վարժարանը), միջնակարգ կրթության երրորդ աստիճանի (ավագ դպրոցի) հանրակրթական ծրագրեր իրականացնող կրթական հաստատություն։


== Պատմություն ==
Հայաստանի ազգային պոլիտեխնիկական համալսարանի Երևանի ավագ դպրոցը (նախկին՝ ՀՊՃՀ հենակետային վարժարանը) գործում է 1994 թվականից։ Նախապես եղել է ՀՀ ԿԳՆ ենթակայության հանրակրթական ուսումնական հաստատություն, իսկ 2011 թվականին, ՀՀ Կառավարության որոշմամբ, հենակետային վարժարանը վերակազմավորվել է՝ միավորվելով ՀՊՃՀ-ին։ Ներկայումս ՀԱՊՀ Երևանի ավագ դպրոցում սովորում է 655 աշակերտ։ Դպրոցում իրականցվում է բնագիտամաթեմատիկական և տեխնիկական ուղղություններով խորացված հոսքային ուսուցում։ Մասնավորապես, դպրոցում գործում են հետևյալ հոսքերը՝

ֆիզիկամաթեմատիկական,
տեխնոլոգիական,
տնտեսագիտական,
դիզայներականՎերջիններիս նպատակն է սովորողների մոտ ձևավորել պատկերացումներ բնագիտամաթեմատիկական և տեխնիկական մասնագիտությունների վերաբերյալ և լրացուցիչ ծրագրերի իրականացման միջոցով պատրաստել համապատասխան նախնական գիտելիքներով բարձրագույն մասնագիտական կրթություն ստանալու կողմնորոշմամբ շրջանավարտներ՝ Պոլիտեխնիկական համալսարանում կրթությունը շարունակելու ակնկալիքով։


== Կրթական ծրագիր ==
Պոլիտեխնիկ ավագ դպրոցը իրականացնում է միջնակարգ կրթության երրորդ աստիճանի հանրակրթական ծրագրեր։ Ծրագրերը ներառում են հոսքային և առանձին առարկաների խորացված ուսուցում։


=== Ուսումնական պլաններ ===
Պոլիտեխնիկ ավագ դպրոցի ամեն հոսքն ունի իր առանձին ուսումնական պլանը, որը կազմված է հիմնական և խորացված ուսուցման առարկաներից.

ֆիզիկամաթեմատիկական հոսքի ուս. պլան,
ինժեներական հոսքի ուս. պլան,
տնտեսագիտական հոսքի ուս. պլան,
դիզայներական հոսքի ուս. պլանՅուրաքանչյուր ուսումնական տարվա ավարտին իրականացվում է սովորողների գիտելիքների, կարողությունների և հմտությունների՝ հանրակրթության պետական չափորոշչի և առարկայական չափորոշիչների պահանջներին համապատասխանության ստուգում՝ փոխադրական քննություններ։


== Խմբակներ ==
Դպրոցում գործում են մաթեմատիկայի, ֆիզիկայի և աստղագիտության օլիմպիական, ինչպես նաև ինֆորմատիկայի և ռոբոտաշինության նախասիրական խմբակները։


== Աշակերտներ ==


=== Աշակերտի նկարագիրը ===
Պոլիտեխնիկ ավագ դպրոցն ունի իր աշակերտի նկարագիրը, որն ներառում է կարողությունների և հմտությունների հինգ կետ.

Փնտրել գիտելիք և իմացություն,
Տրամաբանել, վերլուծել, մեկնաբանել, ներկայացնել և լուծել,
Արդյունավետ հաղորդակցվել և համագործակցել,
Հմտորեն կիրառել կարողությունները և ցուցադրել ունեցած անձնական հատկությունները,
Ներգրավվել և մրցել գլոբալ միջավայրում։


=== Ձեռքբերումներ ===
ՀԱՊՀ Երևանի ավագ դպրոցի աշակերտները բազմիցս մասնակցել են առարկայական Համաշխարհային օլիմպիադաներին։ Սկսած 2001 թվականից մինչ այժմ մասնակցել են 13 աշակերտներ։ Նրանցից 5-ը արժանացել են մեդալների, իսկ 3-ը՝ գովասանագրերի։ Մասնակիցների արդյունքները բերված են աղյուսակում։


== Շրջանավարտներ ==
Շրջանավարտներից շատերը ներգրավված են հանրապետության գիտության, արդյունաբերության և բարձր տեխնոլոգիաների ոլորտներում։ Նրանցից 60-ը ֆիզմաթ և տեխնիկական գիտությունների թեկնածուներ են։


== Դպրոցի տնօրենները ==
Ալֆրեդ Վաղինակի Պետրոսյան՝ ֆիզիկա-մաթեմատիկական գիտությունների թեկնածու, դոցենտ, ավարտել է ԵՊՀ-ի ռադիոֆիզիկայի ֆակուլտետը։ Դպրոցի տնօրենն է 2019 թվականին։
Արման Հոմերոսի Առաքելյան՝ ֆիզիկա-մաթեմատիկական գիտությունների թեկնածու, դոցենտ, ավարտել է ՀԱՊՀ-ի կիրառական մաթեմատիկայի ֆակուլտետը։ Դպրոցի տնօրենն է 2015-2019 թվականներին։
Համլետ Անուշավանի Մարտիրոսյան՝ ֆիզիկա-մաթեմատիկական գիտությունների թեկնածու, դոցենտ, ավարտել է ԵՊՀ-ի մաթեմատիկայի ֆակուլտետը։ Դպրոցի հիմնադիր տնօրենն է 1994-2015 թվականներին։


== Տես նաև ==
Հայաստանի ազգային պոլիտեխնիկական համալսարան
Մաթեմատիկայի միջազգային օլիմպիադա
Ֆիզիկայի միջազգային օլիմպիադա
Աստղագիտության միջազգային օլիմպիադա
Կենսաբանության միջազգային օլիմպիադա


== Աղբյուրներ ==
Պոլիտեխնիկ ավագ դպրոցի պաշտոնական կայք Archived 2018-03-01 at the Wayback Machine.
ՀԱՊՀ պաշտոնական կայք


== Արտաքին հղումներ ==
Պոլիտեխնիկ ավագ դպրոցի պաշտոնական կայք Archived 2018-03-01 at the Wayback Machine.
ՀԱՊՀ պաշտոնական կայք
Դպրոցների ազգային վարկանիշավորման համակարգ Archived 2015-09-04 at the Wayback Machine.